Kados pundi manawi kita mireng bab crita dhemit utawi memedi? Warni-warni reaksinipun. Wonten ingkang pitados, wonten ingkang cuek, wonten ingkang ajrih, wonten ingkang wantun, wonten ugi ingkang mboten nggagas bab kawontenanipun dhemit-dhemit punika. Ananging saking alasan-alasan ing nginggil, umumipun tiyang manawi kepanggih utawi dipun panggihi dhemit punika lajeng ajrih. Ananging, anehipun, nadyan ajrih, tetep dipun rembag.